CELEX: 32006R0205
Language: lt
Date: 2006-02-06 00:00:00
Title: 2006 m. vasario 6 d.  Komisijos reglamentas (EB) Nr. 205/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedus dėl toltrazurilio, dietilenglikolio monoetileterio ir polioksietileno sorbitanmonooleato   (Tekstas svarbus EEE)

7.2.2006   
            
            
               LT
            
            
               Europos Sąjungos oficialusis leidinys
            
            
               L 34/21
            
         
      KOMISIJOS REGLAMENTAS (EB) Nr. 205/2006
   2006 m. vasario 6 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedus dėl toltrazurilio, dietilenglikolio monoetileterio ir polioksietileno sorbitanmonooleato
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius,
   atsižvelgdama į Veterinarinių vaistų komiteto suformuluotas Europos vaistų agentūros nuomones,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas maistui skirtiems gyvūnams skiriamuose veterinariniuose vaistuose, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Toltrazurilis įrašytas į Reglamento (EEB) Nr. 2377/90 I priedą vištų ir kalakutų raumenims, odai ir riebalams, kepenims ir inkstams, išskyrus paukščius, kurių kiaušiniai skirti žmonėms vartoti, ir kiaulių raumenims, odai ir riebalams, kepenims ir inkstams. Laukiant mokslinių tyrimų pabaigos, toltrazurilis taip pat buvo įrašytas į to reglamento III priedą galvijų raumenims, riebalams, kepenims ir inkstams, išskyrus gyvūnus, kurių pienas skirtas žmonėms vartoti. Dabar šie tyrimai baigti, todėl reikėtų išplėsti toltrazurilio taikymo sritį Reglamento (EEB) Nr. 2377/90 I priede į šią sritį įtraukiant galvijus. Į šį įrašą taip pat reikėtų įtraukti visas maistui skirtas žinduolių rūšis raumenims, riebalams, kepenims ir inkstams, išskyrus gyvūnus, kurių pienas skirtas žmonėms vartoti, ir naminius paukščius raumenims, odai ir riebalams, kepenims ir inkstams, išskyrus tuos, kurių kiaušiniai skirti žmonėms vartoti.
            
         
               (3)
            
            
               Dietilenglikolio monoetileteris įrašytas į II priedą galvijams ir kiaulėms. Į dietilenglikolio monoetileterio įrašą turėtų būti įtraukti visi atrajotojai.
            
         
               (4)
            
            
               Polisorbatas 80 įrašytas į Reglamento (EEB) Nr. 2377/90 II priedą visoms maistui skirtų gyvūnų rūšims. Šį įrašą reikėtų pakeisti ir nurodyti bendrą pavadinimą polioksietileno sorbitanmonooleatas, kuris apima polisorbatą 80 ir 81, visoms maistui skirtų gyvūnų rūšims.
            
         
               (5)
            
            
               Todėl Reglamentas (EEB) Nr. 2377/90 turėtų būti atitinkamai iš dalies pakeistas.
            
         
               (6)
            
            
               Iki šio reglamento taikymo pradžios turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visus pakeitimus, kurių pagal šį reglamentą gali prireikti leidimams pateikti į rinką atitinkamus veterinarinius vaistus, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (7)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir II priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. balandžio 8 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 6 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 6/2006 (OL L 3, 2006 1 6, p. 3).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama (-os) ši (-ios) medžiaga (-os):
      2.   Antiparazitinės medžiagos
      2.4.   Medžiagos, veikiančios pirmuonis
      2.4.1.   Triazintriono dariniai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Toltrazurilis
                     
                  
                  
                     Toltrazurilio sulfonas
                  
                  
                     Visos maistui skirtos žinduolių rūšys (1)
                     
                  
                  
                     100 μg/kg
                  
                  
                     Raumenys
                  
               
                     150 μg/kg
                  
                  
                     Riebalai (2)
                     
                  
               
                     500 μg/kg
                  
                  
                     Kepenys
                  
               
                     250 μg/kg
                  
                  
                     Inkstai
                  
               
                     Naminiai paukščiai (3)
                     
                  
                  
                     100 μg/kg
                  
                  
                     Raumenys
                  
               
                     200 μg/kg
                  
                  
                     Oda + riebalai
                  
               
                     600 μg/kg
                  
                  
                     Kepenys
                  
               
                     400 μg/kg
                  
                  
                     Inkstai
                  
               
      B.   Į Reglamento (EEB) Nr. 2377/90 II priedą įtraukiama (-os) ši (-ios) medžiaga (-os):
      2.   Organiniai junginiai
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Dietilenglikolio monoetileteris
                     
                  
                  
                     Visi atrajotojai ir kiaulės“
                  
               
      3.   Paprastai saugiomis pripažįstamos medžiagos
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Polioksietileno sorbitanmonooleatas
                     
                  
                  
                     Visos maistui skirtos rūšys“
                  
               
      
         (1)  Nenaudotinas gyvūnams, kurių pienas skirtas žmonėms vartoti.
      
         (2)  Kiaulių atveju ši DLK vertė susijusi su „oda ir riebalais natūraliomis proporcijomis“.
      
         (3)  Nenaudotinas paukščiams, kurių kiaušiniai skirti žmonėms vartoti.“